पेट्रोल-डीजल की कीमत में आने वाले दिनों में मिल सकती है राहत, जानें आज के भाव  
आने वाले दिनों में मिल सकती है राहत.
आज पेट्रोल-डीजल के भाव रहे स्थिर
कच्चे तेल की कीमत गिरी है.
देश में पेट्रोल और डीजल की कीमतों का निर्धारण अंतर्राष्ट्रीय बाजार में तेल की कीमतों के आधार पर होता है, क्योंकि भारत अपनी तेल की जरूरतों का करीब 80 फीसदी आयात करता है. इंडियन ऑयल की वेबसाइट के अनुसार, बुधवार को दिल्ली में 69.79 रुपए, कोलकाता में 71.89 रुपए, मुंबई में 75.41 रुपए और चेन्नई में 72.41 रुपए पेट्रोल की प्रति लीटर पर स्थिर रहीं. वहीं डीजल के दाम दिल्ली में 63.83 रुपए, कोलकाता में 65.59 रुपए, मुंबई में 66.79 रुपए और चेन्नई में 67.38 रुपए प्रति लीटर हो गए हैं.
देश में पेट्रोल और डीजल की कीमतों के निर्धारण के लिए 16 जून 2017 को गतिशील कीमत निर्धारण व्यवस्था यानी डायनामिक प्राइसिंग मकेनिज्म लागू होने के बाद से अंतर्राष्ट्रीय बाजार में कच्चे तेल के दाम में होने वाले परिवर्तन के अनुसार रोजाना पेट्रोल और डीजल के दाम में बदलाव होता है. सार्वजनिक क्षेत्र की तेल विपणन कंपनियां इससे पहले एडमिनिस्ट्रेटिव प्राइस मकेनिज्म के तहत हर पखवाड़े पेट्रोल और डीजल की कीमतें तय करती थीं.
ब्रेंट क्रूड के मार्च डिलीवरी वायदा अनुबंध में बुधवार को आईसीई पर पिछले सत्र के मुकाबले 0.30 फीसदी की गिरावट के साथ 50.62 डॉलर प्रति बैरल पर कारोबार चल रहा था. वहीं, नायमैक्स पर अमेरिकी लाइट क्रूड डब्ल्यूटीआई के फरवरी डिलीवरी अनुबंध में 0.59 फीसदी की मजबूती के साथ 42.78 डॉलर प्रति बैरल पर कारोबार चल रहा था.
VIDEO- पेट्रोल और डीजल के घटते और बढ़ते दामों का खेल